Zdravko Mamić pobjegao je iz Međugorja u Ujedinjene Arapske Emirate, nakon što je čuo da bi ga BiH mogla izručiti Hrvatskoj, potvrdio je za Dnevnik.ba izvor blizak obitelji Mamić.

Kako doznaje Dnevnik.ba, po njega je danas došao brat Zoran Mamić i zajedno su otišli u Ujedinjene Arapske Emirate.

Podsjetimo, Mamić je dan prije presude na Županijskom sudu u Osijeku došao u BiH kako bi izbjega zatvorsku kaznu, a od tada je uglavnom boravio u međugorskom hotelu Villa Regina.

Svjedoci govore, da je Zdravko Mamić teško podnio odlazak u daleku zemlju. Oči su mu bile pune suza, plakao je s vrmena na vrijeme, jer je svjestan da bi mogao ostati dulje vrijeme u UAE.

Dnevnik.ba